CELEX: 32009R0019
Language: hr
Date: 2009-01-13 00:00:00
Title: Uredba Komisije (EZ) br. 19/2009 od 13. siječnja 2009. o provedbi Uredbe (EZ) br. 453/2008 Europskog parlamenta i Vijeća o tromjesečnim statističkim podacima o slobodnim radnim mjestima u Zajednici, u vezi s definicijom slobodnog radnog mjesta, referentnim datumima za prikupljanje podataka, specifikacijama prijenosa podataka i studijama izvedivosti  Tekst značajan za EGP

05/Sv. 006
            
            
               HR
            
            
               Službeni list Europske unije
            
            
               243
            
         32009R0019
   
               L 009/3
            
            
               SLUŽBENI LIST EUROPSKE UNIJE
            
            
               13.01.2009.
            
         
      UREDBA KOMISIJE (EZ) br. 19/2009
   od 13. siječnja 2009.
   o provedbi Uredbe (EZ) br. 453/2008 Europskog parlamenta i Vijeća o tromjesečnim statističkim podacima o slobodnim radnim mjestima u Zajednici, u vezi s definicijom slobodnog radnog mjesta, referentnim datumima za prikupljanje podataka, specifikacijama prijenosa podataka i studijama izvedivosti
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 453/2008 Europskog parlamenta i Vijeća od 23. travnja 2008. o tromjesečnim statističkim podacima o slobodnim radnim mjestima u Zajednici (1), a posebno njezin drugi podstavak članka 2. stavka 1., članak 3. stavak 1., članak 5. stavak 1. i članak 7. stavak 1.,
   budući da:
   
               (1)
            
            
               Uredbom (EZ) br. 453/2008 utvrđuje se zajednički okvir za sistematsku izradu tromjesečnih statističkih podataka o slobodnim radnim mjestima u Zajednici.
            
         
               (2)
            
            
               Provedbene mjere potrebne su u vezi s definicijom informacija koje se dostavljaju i referentnim datumima za koje se prikupljaju informacije.
            
         
               (3)
            
            
               Također je potrebno utvrditi format, rokove za prijenos traženih podataka i datum prvog referentnog tromjesečja koje se prenosi.
            
         
               (4)
            
            
               U skladu s člankom 7. Uredbe (EZ) br. 453/2008 potrebno je utvrditi odgovarajući okvir za niz studija izvedivosti koje provode one države članice koje imaju poteškoća s dostavljanjem podataka za male jedinice i za određene djelatnosti.
            
         
               (5)
            
            
               Izvršeno je savjetovanje s Europskom središnjom bankom.
            
         
               (6)
            
            
               Mjere predviđene ovom Uredbom u skladu su s mišljenjem Odbora za statistički program,
            
         DONIJELA JE OVU UREDBU:
   Članak 1.
   Definicije povezane sa „slobodnim radnim mjestom”
   Za potrebe primjene članka 2. stavka 1. Uredbe (EZ) br. 453/2008:
   
               (a)
            
            
               „aktivne mjere za pronalaženje prikladnog kandidata” uključuje:
               
                           i.
                        
                        
                           prijavljivanje slobodnih javnih mjesta javnim službama za zapošljavanje;
                        
                     
                           ii.
                        
                        
                           kontaktiranje privatne agencije za zapošljavanje headhuntera;
                        
                     
                           iii.
                        
                        
                           oglašavanje slobodnog radnog mjesta u medijima (na primjer na internetu, u novinama, u časopisima);
                        
                     
                           iv.
                        
                        
                           oglašavanje slobodnog radnog mjesta na javnoj oglasnoj ploči;
                        
                     
                           v.
                        
                        
                           neposredno prilaženje mogućim kandidatima/potencijalnim novim djelatnicima, uključujući razgovore s njima i njihov odabir;
                        
                     
                           vi.
                        
                        
                           prilaženje zaposlenicima i/ili osobne kontakte;
                        
                     
                           vii.
                        
                        
                           korištenje pripravništva;
                        
                     
         
               (b)
            
            
               „određeno vremensko razdoblje” znači najdulje vrijeme tijekom kojega je slobodno radno mjesto otvoreno i treba ga popuniti. To razdoblje je neograničeno; izvješćuje se o svim slobodnim radnim mjestima za koje se koriste aktivne mjere na referentne datume.
            
         Članak 2.
   Referentni datumi
   Države članice dostavljaju podatke o broju slobodnih i popunjenih radnih mjesta, kako je definirano u članku 2. stavcima 1. i 2. Uredbe (EZ) br. 453/2008, koji se mogu smatrati reprezentativnim za referentno tromjesečje. Preporučeni načini za ostvarivanje toga su stalno prikupljanje podataka ili izračun reprezentativnog prosjeka podataka prikupljenih za određene referentne datume.
   Članak 3.
   Prijenos podataka
   1.   Države članice najkasnije 70 dana nakon završetka referentnog tromjesečja prenose podatke raščlanjene kako je utvrđeno u članku 1. stavku 2. Uredbe (EZ) br. 453/2008, zajedno s odgovarajućim metapodacima.
   Države članice čiji broj zaposlenika predstavlja više od 3 % ukupnog broja u Europskoj zajednici prenose ukupan broj slobodnih i popunjenih radnih mjesta i odgovarajuće metapodatke najkasnije 45 dana nakon završetka referentnog tromjesečja.
   Udio svake države članice u ukupnom broju zaposlenika u EZ-u izračunava se svakih pet godina na temelju prosjeka četiriju tromjesečja prethodne kalendarske godine. U slučaju pristupanja novih država članica provode se ad hoc izračuni. Prvi se izračun odnosi na kalendarsku godinu koja prethodi godini u kojoj je donesena ova Uredba. Izvor podataka o zaposlenicima je anketa o radnoj snazi Europske unije, predviđena Uredbom Vijeća (EZ) br. 577/98 (2). Podaci se odnose na poslovne jedinice obuhvaćene člankom 1. Uredbe (EZ) br. 453/2008.
   Bilo kakve promjene u rokovima prijenosa za zemlje koje pri put premašuju prag od 3 %, primjenljive su od prvog referentnog tromjesečja godine nakon izračuna.
   2.   Odgovarajući metapodaci posebno se odnose na informacije o metodološkim ili tehničkim događajima u tromjesečju koji su potrebni za tumačenje rezultata i informacije o poljima podataka za koje se smatra da nisu dovoljno pouzdani ili se ne smiju razotkriti.
   3.   Države članice šalju tromjesečne podatke i odgovarajuće metapodatke Komisiji (Eurostatu) u elektroničkom obliku. Prilikom prijenosa poštuju se odgovarajuće norme razmjene koje je odobrio Odbor za statistički program. Komisija (Eurostat) stavlja na raspolaganje iscrpnu dokumentaciju u vezi s odobrenim normama i dostavlja smjernice za provedbu tih normi.
   4.   Prvi prijenos podataka odnosi se na prvo tromjesečje godine koja slijedi nakon stupanja na snagu ove Uredbe.
   Serije podataka prenose se u sljedećim oblicima:
   
               (a)
            
            
               neprilagođeni;
            
         
               (b)
            
            
               desezonirani, u skladu s Uredbom Komisije o provedbi Uredbe (EZ) br. 453/2008 u vezi s postupcima za desezoniranje i izvješćima o kvaliteti; i
            
         
               (c)
            
            
               na dobrovoljnoj osnovi, u obliku serija trend ciklusa.
            
         Članak 4.
   Studije izvedivosti
   Okvir za studije izvedivosti predviđen člankom 7. Uredbe (EZ) br. 453/2008 određen je Prilogom.
   Članak 5.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. siječnja 2009.
      
         
            Za Komisiju
         
         Joaquín ALMUNIA
         
         
            Član Komisije
         
      
   
   
      (1)  SL L 145, 4.6.2008., str. 234.
   
      (2)  SL L 77, 14.3.1998., str. 3.
   PRILOG
   
      Studija izvedivosti za ocjenjivanje kako dobiti tromjesečne statističke podatke o slobodnim radnim mjestima za područja O, P, Q, R i/ili S u NACE Rev. 2
   
   Studija izvedivosti koju provodi država članica posebno obuhvaća:
   
               1.
            
            
               doprinos svake od tih ekonomskih djelatnosti nacionalnom gospodarstvu, izražen brojem trgovačkih društava i udjelom zaposlenih ili drugom odgovarajućom mjerom;
            
         
               2.
            
            
               opis sličnosti i razlika u strukturama slobodnih radnih mjesta i razvoja tih ekonomskih djelatnosti u odnosu na strukture slobodnih radnih mjesta i razvoje za područja od B do N iz NACE Rev. 2.
            
         
      Mogućnosti
   
   Treba ocijeniti različite mogućnosti za dobivanje broja slobodnih radnih mjesta i broja popunjenih radnih mjesta za područja O, P, Q, R i/ili S iz NACE Rev. 2. U obzir treba uzeti sljedeće moguće izvore podataka:
   
               (a)
            
            
               postojeće zbirke podataka;
            
         
               (b)
            
            
               administrativne izvore;
            
         
               (c)
            
            
               postupke statističke procjene;
            
         
               (d)
            
            
               nove zbirke podataka.
            
         Ocjena svake od tih mogućnosti uključuje pojedinosti o uključenim tehničkim i pravnim pitanjima, uključujući: vremensko raspoređivanje provedbe; očekivanu statističku kvalitetu rezultata; očekivane početne i tekuće troškove prikupljanja podataka izražene u eurima i u broju osoba zaposlenih na puno radno vrijeme; troškove za jednu anketiranu jedinicu; procjene svih dodatnih tereta za poslovanje; sve rizike ili nesigurnosti; a posebno prednosti ili nedostatke. Trošak i kvaliteta uspoređuju se s onima iz postojeće zbirke podataka za područja od B do N.
   
      Preporuka
   
   Na temelju ocjene različitih mogućnosti predlaže se najprikladniji pristup.
   
      Provedba
   
   Dostavljaju se pojedinosti o predloženom planu provedbe, uključujući datume početka i završetka pojedinih faza.
   
      Države članice koje provode studije izvedivosti
   
   Sljedeće države članice provode studije izvedivosti kako bi ocijenile kako dobiti tromjesečne podatke o slobodnim radnim mjestima definirane u članku 2. Uredbe (EZ) br. 453/2008 za područja O, P, Q, R i/ili S iz NACE Rev. 2:
   
               —
            
            
               Danska,
            
         
               —
            
            
               Njemačka,
            
         
               —
            
            
               Španjolska,
            
         
               —
            
            
               Francuska,
            
         
               —
            
            
               Italija,
            
         
               —
            
            
               Malta,
            
         
               —
            
            
               Austrija.
            
         
      Studije izvedivosti za ocjenjivanje kako dobiti tromjesečne statističke podatke o slobodnim radnim mjestima za poslovne jedinice s manje od 10 zaposlenika
   
   Studija izvedivosti koju provodi država članica posebno obuhvaća:
   
               1.
            
            
               doprinos svake vrste poduzeća nacionalnom gospodarstvu, izražen brojem trgovačkih društava i udjelom zaposlenih ili drugom odgovarajućom mjerom;
            
         
               2.
            
            
               opis sličnosti i razlika u strukturama slobodnih radnih mjesta i razvoja tih vrsta poduzeća u odnosu na strukture slobodnih radnih mjesta i razvoje u poduzećima s 10 ili više zaposlenika.
            
         
      Mogućnosti
   
   Treba ocijeniti mogućnosti za dobivanje broja slobodnih radnih mjesta i broja popunjenih radnih mjesta za poduzeća s manje od 10 zaposlenika. U obzir treba uzeti sljedeće moguće izvore podataka:
   
               (a)
            
            
               postojeće zbirke podataka;
            
         
               (b)
            
            
               administrativne izvore;
            
         
               (c)
            
            
               postupke statističke procjene;
            
         
               (d)
            
            
               nove zbirke podataka.
            
         Ocjena svake od tih mogućnosti uključuje pojedinosti o uključenim tehničkim i pravnim pitanjima, uključujući vremensko raspoređivanje provedbe; očekivanu statističku kvalitetu rezultata; očekivane početne i tekuće troškove prikupljanja podataka izražene u eurima i u broju osoba zaposlenih na puno radno vrijeme; troškove za jednu anketiranu jedinicu; procjene svih dodatnih tereta za poslovanje; sve rizike ili nesigurnosti; a posebno prednosti ili nedostatke. Trošak i kvaliteta uspoređuju se s onima iz postojeće zbirke podataka za poduzeća s 10 ili više zaposlenika.
   
      Preporuka
   
   Na temelju ocjene različitih mogućnosti predlaže se najprikladniji pristup.
   
      Provedba
   
   Dostavljaju se pojedinosti o predloženom planu provedbe, uključujući datume početka i završetka pojedinih faza.
   
      Države članice koje provode studije izvedivosti
   
   Sljedeće države članice provode studije izvedivosti kako bi ocijenile kako dobiti tromjesečne podatke o slobodnim radnim mjestima definirane u članku 2. Uredbe (EZ) br. 453/2008 za poslovne jedinice s manje od 10 zaposlenika:
   
               —
            
            
               Danska,
            
         
               —
            
            
               Francuska,
            
         
               —
            
            
               Italija,
            
         
               —
            
            
               Malta.